Kõndisin veel siin ja seal ringi ning tutvusin vabalavaga, mis oli sel aastal väga veidras kohas - nimelt Tegelaste Toa hoovis või õigemini parklas. Muru ega midagi seal ei olnud kus istuda ning pingid oli hõivanud linnarahvas. Mitte nüüd, et mul midagi viljandlaste  vastu oleks - ise ju ka seal koolis käinud jne. - aga veider tundus see vabalava kontigent, nagu miski pensionäride üritus vms. Vabalava juures kohtusin L@ssiega, kes üritas mulle seletada, et kui ma kaalus piisavalt juurde võtaksin, muutuksin ma tema jaoks võibolla isegi atraktiivseks…nomidaiganes :D Kohale ilmus ka Bambu, kelle autos oli ämbritäis hapukurke ning ühel hetkel lihtsalt seisis mingi seltskond auto ümber, kõik rõõmsalt kurki nosimas. Peale seda kui L@ssie väitis, et näe  Meelika Hainsoo helistas talle, meenus mulle, et peaks vist ikka  Vägilasi vaatama minema. Nii ma tegingi ja sain päris toreda kontserdielamuse.